Menighetsrådet har myndighet til å ta beslutninger som gjelder følgende spørsmål:

(Bakgrunn for hovedgudstjeneste 1,2 og 3, høst 2021)

Gudstjenesteutvalgets forslag i rødt, ennå ikke bestemt i blått.

Gudstjenesteutvalget har i denne perioden bestått av:

Håkon Møllseter

Øystein Lyngroth

Sissel R. Weydahl

Tor Arne Schjander Berntsen (fram til og med 2019)

Kantor Liv Marie Hofseth

Kapellan Åse Maria S. Haugstad

Sogneprest Anne Grete Listrøm (leder)

-utforming av gudstjenestens forberedelsesdel

Kirkerommet er åpent en stund før gudstjenesten, med anledning til stillhet, lystenning og bønn.

Klokkeringing.

Evt. prosesjon under preludiet/forspillet og/eller inngangssalmen. Prosesjonskors bæres først i prosesjonen. Blomster, tekstbok, dåpsvann, brød og vin kan også bæres inn.

Menigheten står under prosesjonen, inngangssalme og Hilsen.

Kort informasjon om dagens gudstjeneste gis eventuelt rett etter Hilsen (NB! Flyttet!)

Det som skal med her, kan være: God søndag, tema for gudstjenesten, presentere dåpsbarna, presentere vikarprest eller gjestetaler, evt. vikarorganist. Presentere kor/sangere. Dagens offer med en til to setninger hva pengene går til (Vipps)

-hvilke samlingsbønner som skal benyttes til hvilke typer gudstjenester

Samlingsbønn bes av medliturg (klokker).

Ved hovedgudstjeneste 1 og 2 bruker vi vanligvis denne samlingsbønen (alt. 1):

Gud, vi er kommet inn i ditt hellige hus

for å ta imot det du vil gi oss.

Lukk nå opp våre hjerter,

så vi kan fornyes i troen på deg.

Ved hovedgudstjeneste 3 (familiegudstjeneste) brukes vanligvis enten samlingsbønn nr. 5 eller 7:

5.

ML: Gud, du er midt iblant oss

A: Gud, du er midt iblant oss

ML: Du omgir oss på alle sider

A: Du omgir oss på alle sider

ML: Hold oss i din hånd

A: Hold oss i din hånd

7.

*Denne bønnen er spesielt anvendelig i gudstjenester med mange barn. En gruppe barn kan stå foran menigheten og vise tegnene. De i menigheten som ønsker det, kan gjøre håndbevegelsene sammen med barna.*

*(Løftede hender)*

ML/L: Kjære Gud, du er hos oss. Tenn ditt lys i oss

(Hendene i kryss foran brystet)

ML/L: Kjære Jesus, du går med oss. La oss få leve i din fred.

(Hendene mot hverandre foran brystet med fingertuppene opp)

ML/L: Kjære Gud, du ser oss. Ta imot våre tanker og stille bønner.

(Hendene strakt ut foran oss med håndflatene opp.)

ML/L: Kjære Jesus, du tar våre hender i dine. Led oss på din gode vei.

(Vi tar dem som sitter ved siden av oss, i hånden)

ML/L: Gode Hellige Ånd, takk for at vi ikke er alene. Hjelp oss å se hverandre med kjærlighet.

-bruk av dåpslys

Som før; altså bruk av dåpslys.

Dåpslyset settes på globen i forkant av dåpen. Lyset tennes av dåpsverten under dåpen.

Når alle lysene er tent, sier liturgen: «Jesus sier: Jeg er verdens lys. Den som følger meg, skal ikke vandre i mørket, men ha livets lys (Joh 8,12)»

-når i gudstjenesten dåpsbarnets/dåpskandidatens fulle navn skal nevnes

Dåpsbarnets/dåpskandidatens fulle navn nevnes under kort informasjon om dagens gudstjeneste, rett etter Hilsen.

-plassering og valg av syndsbekjennelse i forskjellige typer hovedgudstjeneste

Syndsbekjennelse følger rett etter samlingsbønn i alle typer hovedgudstjenester.

Syndsbekjennelsen innledes med: I tillit til Guds nåde vil vi be om tilgivelse

(alt. B):

A: Gud, vær meg nådig!

Tilgi meg min synd for Jesu Kristi skyld.

Skap i meg et rent hjerte,

Og gi meg kraft til nytt liv ved din hellige Ånd

-valg av varianter av Kyrie og Gloria

Kyrie og Gloria synges.

Vi bruker i alle hovedgudstjenester Kyrie 1a:  
Kyrie eleison. Gud Fader, miskunne deg.

Kriste eleison. Herre Krist, miskunne deg.

Kyrie eleison. Hellig Ånd, miskunne deg.

*Musikk ikke bestemt*

Gloria 1a:

L/ML: Ære være Gud i det høyeste

M: og fred på jorden blant mennesker som Gud har glede i.

Vi lover deg, vi priser deg, vi tilber deg, vi opphøyer deg. (Amen)

*Musikk ikke bestemt*

I særskilte gudstjenester kan også et annet kyrie benyttes.

Ved enkelte gudstjenester kan en annen lovsang eller ett eller flere lovsangsomkved benyttes.

I Hovedgudstjeneste 3 brukes også Kyrie og Gloria av Ellen Tveita, før vanlig Kyrie og etter vanlig Gloria.

-bruk av ulike litanier

I fastetiden og på Bots – og bønnedag brukes som hovedregel litaniet

-om en skal bruke Dagens bønn, og eventuelt når

Som hovedregel brukes Dagens bønn ikke.

-antall tekstlesninger i forskjellige typer hovedgudstjenester

Hovedgudstjeneste 1: Tre tekstlesninger

Hovedgudstjeneste 2: To lesninger (èn lesning og evangelielesningen)

Hovedgudstjeneste 3 (familiegudstjeneste): En lesning, evangelieteksten, fortellingsteksten eller annen passende tekst leses eller fortelles/dramatiseres

-bruk av den apostoliske og/eller den nikenske trosbekjennelsen ved høytider og andre gudstjenester

På førstedager synges den nikenske trosbekjennelse vanligvis.

-om det skal være kunngjøringer i gudstjenesten – i begynnelsen av forbønnsdelen eller et annet sted

Hovedgudstjeneste 1: Kunngjøringer plasseres før forbønn

Kunngjøringene kan inneholde. Neste søndages gudstjeneste. Arrangement og møter i uka som kommer. Noen ganger en spesiell utfordring til frivillig oppgave, noe mer om offeret, deltakere som skal takkes.

Hovedgudstjeneste 2: Gudstjenesteutvalget foreslår at kunngjøringene vises på skjerm før og etter gudstjenesten

Hovedgudstjeneste 3: Gudstjenesteutvalget foreslår at kunngjøringer som er relevante for målgruppen vises på skjerm før og etter gudstjenesten.

-hvor eventuelle vitnespyrd, hilsener og forbønnsønsker skal plasseres i gudstjenesten

Evt. vitnespyrd, hilsener og forbønnsønsker plasseres i forbønnsdelen, etter avtale med dagens liturg.

-valg av forbønner og menighetssvar

Hovedgudstjeneste 1: Forbønnen kan utformes lokalt eller man kan brukes ferdig formulerte forbønner og litani.

Hovedgudstjeneste 2: Forbønnen kan utformes lokalt eller man kan brukes ferdig formulerte forbønner og litani.

Hovedgudstjeneste 3: Forbønnsmodell 2, 3 og 5 kan brukes ( se hovedgudstjeneste 3)

Forbønnen kan innledes med: La oss be for kirken og verden

Etter hvert bønneavsnitt følger et menighetssvar, sunget, vanligvis :

M: :/: Gud skap i oss tro, håp og handling. Herre, hør vår bønn:/:

Forbønnen ledes fortrinnsvis av en medliturg, de enkelte bønneavsnitt kan leses av flere

-om ordningen med å minnes de døde og be for de sørgende i etterkant av forbønnen skal benyttes

Hovedgudstjeneste 1 og 2: Etter forbønnen:

ML/L: Vi reiser oss og minnes dem i vår menighet det er holdt gravferd for siden sist vi var samlet

*Menigheten reiser seg. Navnene til de avdøde lese opp (og hvilket år de er født). Kort stillhet.*

ML/L: Lær oss å telle våre dager så vi kan få visdom i hjertet (Sal 90,12)

Hovedgudstjeneste 3: Her minnes vi ikke de døde

-plassering og måter å samle inn takkoffer på

-valg av offerformål

MR lager en liste over hvilke formål de ønsker menigheten skal ofre til. Sognepresten fordeler så offerformål på den enkelte gudstjeneste. Ca. halvparten av ofringene går til egen menighet.

-frembæring av nattverdgavene

Bordet dekkes. Brød legges på disken og vin helles i begeret.

Under nattverdsalmen

-valg av type druevin, hvit eller rød, avalkoholisert eller med alkohol

Vi bruker avalkoholisert druevin, rød.

-bruk av syret eller usyret brød eller oblater

Vi bruker vanligvis glutenfrie oblater, men ved spesielle anledninger kan vi gjerne bruke annet brød (glutenfritt)

-utdelingssted ved nattverden (ved alterringen eller et annet sted i kirkerommet)

Vanligvis er det to utdelingssteder i kirkerommet; ved alterringen (hvor vi tar imot knelende) og øverst i kirkerommet, rett nedenfor koret, hvor vi tar imot stående. Både nattverd ved intinksjon og ved særkalker kan brukes

-utdelingsform ved nattverden

Vanligvis er det to utdelingssteder i kirkerommet; ved alterringen (hvor vi tar imot knelende) og øverst i kirkerommet, rett nedenfor koret, hvor vi tar imot stående. Både nattverd ved intinksjon og ved særkalker kan brukes

-tekstform i Fadervår

Vi bruker siste oversettelse av Fadervår

-bruk av den andre delen av Fredshilsen

Nei

-bruk av kirkeklokkene

På vanlige søn- og helligdager og på høytidsdager:

Til hovedgudstjenesten: To førringinger, hver gang i ca. fem minutter, klokken 10.00 og 10.30

Sammenringing med alle klokkene i ca. fem minutter.

De avsluttende 3 ganger 3 klemt.

På spesielle dager og tider i kirkeåret:

Påskeaften og pinseaften har man tradisjonelt ikke ringt i Nordstrand kirke. På julaften har man ringt noe fra klokken 17.00 på julaften (ca. 20 minutter)

Ved andre typer gudstjenester og kirkelige handlinger:

Sammenringning og 3 ganger 3 klemt til slutt.

Det kan ringes med kirkeklokkene i forbindelse med undervisning og trosopplæringstiltak.

-valg av godkjente serier med liturgisk musikk til disse leddene: *Ikke valgt musikk*

Bønnerop (Kyrie)

Lovsang (Gloria)

Halleluja

Halleluja-omkved før og etter evangelielesning. Kan variere med kirkeåret

Trosbekjennelsen (Credo)

Menighetssvar (Forbønn)

Etter hvert bønneavsnitt følger et menighetssvar, sunget, vanligvis :

M: :/: Gud skap i oss tro, håp og handling. Herre, hør vår bønn:/:

Hilsen (Prefasjonsdialog)

Hellig (Sanctus)

Fadervår

Du Guds Lam (Agnus Dei)

Velsignelsen

-om trosbekjennelsen skal leses og/eller synges

Vanligvis leses trosbekjennelsen, på høytidsdager synger vi den nikenske trosbekjennelsen.

-Om Fadervår skal leses og/eller synges

Synges hvis liturgen messer flere ledd, ellers leses

**RETNINGSLINJER FOR HOVEDGUDSTJENESTEN**

-hvor ofte en skal feire de ulike typene hovedgudstjenester i de forskjellige kirkene

Hovedgudstjeneste 3 (familiegudstjeneste) minst en gang i måneden (unntatt skolens sommerferie)

Hovedgudstjeneste 1 (gudstjeneste uten dåp) ca. en gang i måneden

-i hvilken kirke de særskilte høytidsdagene skal feires, eventuelt vekslinger fra år til år

Ikke aktuelt – bare èn kirke

-hvordan menighetens trosopplæring skal integreres i gudstjenestefeiringen

Se egen trosopplæringsplan

-hvordan en i gudstjenestelivet skal ta hensyn til menighetens planer på andre områder, for eksempel diakoni, kirkemusikk og misjon

Det er (og skal være) rom i gudstjenestelista for temagudstjenester fra alle disse områdene, f.eks. gospelmesse, hele menigheten synger, tro og lys-gudstjeneste, søndag for de forfulgte, misjonsgudstjeneste.

Lokal grunnordning kan inneholde vedtak om dåp i hovedgudstjenesten:

-hvor ofte det kan være dåp i hovedgudstjenester

Det kan være dåp i hovedgudstjeneste en -to ganger i måneden. Egen dåpsgudstjeneste settes opp ca. en gang i måneden.

-eventuelle bestemmelser av antall dåpsbarn/dåpskandidater i en og samme gudstjeneste

Maks fire dåp i hovedgudstjeneste 2, fra 0-2 dåp i hovedgudstjeneste 3, maks åtte dåpsbarn/dåpskandidater i egne dåpsgudstjenester.

-dåpens plassering i gudstjenesten

Først i gudstjenesten

Lokal grunnordning kan inneholde vedtak om praktiske forhold:

-bruken av kirkerommet før, under og etter gudstjenesten

Kirkerommet er åpent en stund før gudstjenesten, med anledning til stillhet, lystenning og bønn.

-bruk av medliturger og andre medvirkende

Det er satt opp egne team av medliturger på hver gudstjeneste. På familiegudstjenester er det fint om barn kan være med som medliturger. I tillegg har vi egne grupper av konfirmanter som på visse gudstjenester fungerer som medliturger/ministranter. Det er ønskelig at teamene som skal fungere på hovedgudstjenester 3 kunne være familier med barn.

-eventuell bruk av liturgiske klær for ikke-vigslede medliturger

Ikke-vigslede medliturger bruker vanligvis ikke liturgiske klær.

-bruk av prosesjoner, prosesjonskors og prosesjonslys

Prosesjonskors bæres først i prosesjonen. Blomster, tekstbok, dåpsvann, brød og vin kan også bæres inn. Vi bruker vanligvis ikke prosesjonslys.

-retningslinjer for privat fotografering og lyd- og bildeopptak under gudstjenesten

Vi anmoder dåpsfamilien til å ta bilder i etterkant av dåpen.

Tar man bilder under selve dåpshandlingen, skal det skje diskret (det vil si at fotografen sitter i benken, og at det ikke brukes ekstra lyd eller lys)

-andre faste rutinen ut fra lokalt særpreg og lokale behov